smcproject/ml-wiki-sentences huggingface dataset:
ഉയർന്ന കൽപ്പണിക്കാർക്ക് പ്രതിദിനം 25 രൂപക്ക് തുല്യമായ കൂലിയാണ് നൽകിയിരുന്നത്.
ബസിലിക്ക സ്ഥിതിചെയ്യുന്നത് രണ്ടു വൻ തടാകങ്ങൾക്ക് സമീപമാണ്.
ഇതിലെ ചെളികൾ നീക്കം ചെയ്താണ് കെട്ടിട നിർമ്മാണത്തിനുളള സാധനങ്ങൾ എത്തിച്ചത്.
ബസിലിക്കയുടെ നിർമ്മാണ വർഷത്തെ കുറിച്ച് ചരിത്രക്കാരൻമാരിക്കിടയിൽ രണ്ട് അഭിപ്രായമുണ്ട്.
പ്രമുഖ ചരിത്രകാരൻ കെ എം മുൻഷിയുടെ അഭിപ്രായത്തിൽ 1809ലാണ് ഇതിന്റെ നിർമ്മാണം ആരംഭിച്ചത്.
ഈ അഭിപ്രായത്തോടാണ് പലരും യോജിക്കുന്നത്.
കാരണം ബസിലിക്കയുടെ പ്രധാന വാതിലിൽ ലാറ്റിൻ ലിഖിതത്തിൽ 1822ൽ ബസിലിക്കയിൽ  ആരാധനക്കുള്ള പ്രതിഷ്ഠ വെച്ചതായി കൊത്തിവെക്കപ്പെട്ടിട്ടുണ്ട്.
എന്നാൽ, ഫാദർ ഗീകന്റെ പഠനത്തിൽ 1820ലാണ് നിർമ്മാണം ആരംഭിച്ചത് .
ബസിലിക്കയുടെ മറ്റൊരു പുറം കാഴ്ച
സർധാനയെ റോമൻ കത്തോലിക്കാ സഭയുടെ സ്വതന്ത്ര അധികാരമുള്ള ഒരു പ്രദേശമാക്കണമെന്ന് ബീഗം സമ്‌റു, പോപ് ഗ്രിഗോറി XVI നോട് അപേക്ഷിച്ചു.
ഗ്രിഗറി പതിനാറാമൻ ടിബറ്റ്ഹിന്ദുസ്ഥാൻ അപ്പസ്‌തോലിക് വികാരിയത്തിൽ (റോമൻ കത്തോലിക്കാ സഭയുടെ അധികാര പരിധിയിൽ വരുന്ന പ്രദേശം
) നിന്നും സർധാന അപ്പസ്‌തോലിക് വികാരിയത്ത് സ്ഥാപിച്ചു.
അപ്പസ്‌തോലിക് വികാരി ആയി ബിഷപ് ജൂലിയസ് സീസർ സ്‌കോട്ടിയെ നിയമിച്ചു.
സർധാന കത്തീഡ്രൽ ആയിരുന്ന ഈ ചർച്ചിന്റെ അപ്പോസ്തലിക് വികാരി ജൂലിയസ് സീസർ സ്‌കോട്ടി മാത്രമായിരുന്നു.
കലാക്രമേണ, സർധാന അപ്പോസ്തലിക് വികാരിയത്തിനെ ആഗ്ര അപ്പോസ്തലിക് വികാരയത്തുമായി ലയിപ്പിച്ചു.
ഇറ്റലിക്കാരനായ ആന്റോണിയോ റെഗെലിനി എന്ന ആളാണ് ചർച്ചിന്റെ വാസ്തുശിൽപി .
റോമിലെ വത്തിക്കാൻ സിറ്റിയിൽ സ്ഥിതിചെയ്യുന്ന പത്രോസിന്റെ നാമധേയത്തിലുള്ള സെന്റ് പീറ്റേഴ്‌സ് ബസിലിക്കയുടെ അടിസ്ഥാനത്തിലാണ് നിർമ്മാണം.
ഇന്ത്യൻ വാസ്തുവിദ്യയുടെയും പ്രമുഖ ഇറ്റാലിയൻ വാസ്തു ശിൽപി ആൻഡ്രിയ പല്ലാഡിയോയുടെ വാസ്തു ശിൽപ്പവും ചേർത്താണ് ചർച്ച് നിർമ്മിച്ചിരിക്കുന്നത്.
11 വർഷം കൊണ്ടാണ് ആന്റോണിയോ റെഗെലിനി ചർച്ചിന്റെ നിർമ്മാണം പൂർത്തിയാക്കിയത്.
മൈനർ ബസിലിക്ക പദവി
1961 ഡിസംബർ 13ന് ജോൺ ഇരുപത്തിമൂന്നാമൻ മാർപാപ്പയാണ് ഈ ചർച്ചിന് മൈനർ ബസിലിക്ക പദവി നൽകി ഉയർത്താൻ തീരുമാനിച്ചത്.
ചരിത്ര പ്രസിദ്ധവും മനോഹരവുമായ ചർച്ചുകൾക്ക് അപൂർവ്വമായി ലഭിക്കുന്ന പദവിയാണ് ഇത് .
ഇന്ത്യയിലെ 19 മൈനർ ബസിലിക്കകളിൽ ഒന്നായ ഈ ചർച്ച് ഉത്തരേന്ത്യയിലെ ഏക മൈനർ ബസിലിക്കയാണ് ബീഗം സമ്‌റു
ഒരു ഇസ്്‌ലാമിക കുടുംബത്തിൽ ജനിച്ച ബീഗം സമ്‌റുവിന്റെ വീട് ഡൽഹിയിലെ ചാന്ദ്‌നി ചൗക്കിലാണ് .
ഇലക്ട്രിക്കൽ സാധനങ്ങൾ ലഭ്യമാകുന്ന ഭഗീരത് പാലസിന് സമീപം ഇപ്പോൾ ബാങ്കായി മാറിയിട്ടുണ്ട് ഈ കെട്ടിടം.
ഇസ്ലാമിക രീതിയിൽ ബീഗം സമ്‌റു പണികഴിപ്പിച്ച ഒരു കൊട്ടാരം ഹരിയാനയിലെ ഗുഡ്ഗാവിൽ 2008വരെ നിലനിന്നിരുന്നു.
പിന്നീട് ക്രമേണ കൈയേറ്റത്തിന് ഇരയായി അപ്രത്യക്ഷമാവുകയായിരുന്നു.
- ബസിലിക്കയുടെ ഔദ്യോഗിക വെബ്‌സൈറ്റ്‌ Archived 2021-01-22 at the Wayback Machine .
Basilica of Our Lady of Graces എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബങ്ങൾ ↑ {{ cite journal }} : Cite journal requires | journal= ( help ) ↑ Sardhana This article incorporates text from a publication now in the public domain : {{ cite encyclopedia }} : Invalid | ref=harv ( help ) .
↑ ↑ Sardhana Town The Imperial Gazetteer of India , 1909, v. 22, p. 105.
1 2 ↑ ↑ ↑ Christian missions in north India, 1813–1913: a case study of ...
- Page 74 ↑ ↑ http://archive.indianexpress.com/news/a-queens-magnificent-church/996392/
ബസാസീച്ചിക് ഫാൾസ് ദേശീയോദ്യാനം
ബസാസീച്ചിക് ഫാൾസ് ദേശീയോദ്യാനം , സിയറ മാഡ്രെ ഓക്സിഡെൻറൽ മലനിരകളുടെ ഹൃദയഭാഗത്ത്, ചിഹ്വാഹ്വ സംസ്ഥാനത്തിൻറെ പടിഞ്ഞാറുഭാഗത്തായി സ്ഥിതി ചെയ്യുന്ന ഒരു ദേശീയ ഉദ്യാനമാണ്.
246 മീറ്റർ (853 അടി) ഉയരമുള്ള മെക്സിക്കോയിലെ രണ്ടാമത്തെ ഏറ്റവും വലിയ വെള്ളച്ചാട്ടമായ ബസാസീച്ചിക് വെള്ളച്ചാട്ടത്തിൻറെ (Cascada de Basaseachic) പേരാണ് ഈ ദേശീയോദ്യാനത്തിൻ‌റെ പേരിനു നിദാനം.
ബസിഡ്‌പൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ബസിഡ്‌പൂർ.
2011 ലെ ഇന്ത്യൻ കാനേഷുമാരി വിവരമനുസരിച്ച് ബസിഡ്‌പൂർ ൽ 51 വീടുകൾ ഉണ്ട്.
ആകെ ജനസംഖ്യ 275 ആണ്.
ഇതിൽ 151 പുരുഷന്മാരും 124 സ്ത്രീകളും ഉൾപ്പെടുന്നു.
ബസിഡ്‌പൂർ ലെ സാക്ഷരതാ നിരക്ക് 73.82 ശതമാനമാണ്.
ബസിഡ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 27 ആണ്.
ഇത് ബസിഡ്‌പൂർ ലെ ആകെ ജനസംഖ്യയുടെ 9.82 ശതമാനമാണ്.
ഇതിൽ 87 പുരുഷന്മാരും 10 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 93.81 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 42.27 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 51 - - ജനസംഖ്യ 275 151 124 കുട്ടികൾ (0-6) 27 17 10 പട്ടികജാതി 16 12 4 പട്ടിക വർഗ്ഗം 0 0 0 സാക്ഷരത 73.82 % 55.67 % 44.33 % ആകെ ജോലിക്കാർ 97 87 10 ജീവിതവരുമാനമുള്ള ജോലിക്കാർ 91 83 8 താത്കാലിക തൊഴിലെടുക്കുന്നവർ 41 36 5 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
ബസവരാജ് രാജ്ഗുരു ഇംഗ്ലീഷ് വിലാസം https://ml.wikipedia.org/wiki/Basavaraj_Rajguru
കിരാന ഘരാനയിലെ (ഗാനാലാപന ശൈലി) ഒരു പ്രമുഖ ഇന്ത്യൻ ശാസ്ത്രീയ സംഗീതജ്ഞൻ ആയിരുന്നു ബസവരാജ് രാജ്ഗുരു .
(ഓഗസ്റ്റ് 24, 1920 - 1991) ആദ്യകാല ജീവിതവും പരിശീലനവും
ക്ലാസിക്കൽ സംഗീതത്തിൻറെ ഒരു വലിയ കേന്ദ്രം ആയ വടക്കൻ കർണാടകയിലെ ധാർവാഡിലെ ഒരു ഗ്രാമമായ യലിവാളിലെ പണ്ഡിതരുടെയും ജ്യോതിഷികളുടെയും സംഗീതജ്ഞരുടെയും കുടുംബത്തിൽ ബസവരാജ് ജനിച്ചു.
തഞ്ചാവൂരിൽ പരിശീലനം നേടിയ കർണാടിക് സംഗീതജ്ഞനായിരുന്ന പിതാവിൽ നിന്ന് ചെറുപ്പത്തിൽ തന്നെ അദ്ദേഹം ക്ലാസിക്കൽ സംഗീതം അഭ്യസിക്കാനാരംഭിച്ചു.
അവലംബം Nachiketa Sharma Article on Basavraj Rajguru, with a foreword by Rajan Parrikar, posted on the newsgroup rec.music.indian.classical (RMIC) on 5 August 1996 as part of an ongoing series of articles on great masters of Indian music Pt.
Basavraj Rajguru Archived 2007-06-10 at the Wayback Machine .
Dharwad Home Page Archived 2008-07-23 at the Wayback Machine .
Special issue with the Sunday Magazine From the publishers of THE HINDU MUSIC: 29 November 1998 The Hindu Monday, 9 June 2003 Pt.
Basavaraj Rajguru Memorial National Award
ബസാല്ലേസീ ഇംഗ്ലീഷ് വിലാസം https://ml.wikipedia.org/wiki/Basellaceae
സപുഷ്പികളിൽപെടുന്ന ഒരു സസ്യകുടുംബമാണ് ബസാല്ലേസീ (Basellaceae) .
ആരോഹികളും ഓഷധികളും ഉൾപ്പെടുന്ന ഈ സസ്യകുടുംബത്തിൽ 4 ജീനസ്സുകളിലായി ഏകദേളം 19 സ്പീഷിസുകളാണുള്ളത്.
Anredera Basella Boussingaultia Ullucus അവലംബം പുറത്തേക്കുള്ള കണ്ണികൾ Media related to Basellaceae at Wikimedia Commons Basellaceae എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ബസാവൺ സിംഗ് (സിൻഹ) ഇംഗ്ലീഷ് വിലാസം https://ml.wikipedia.org/wiki/Basawon_Singh_(Sinha) Basawon Singh on a 2000 stamp of India
ബസാവൺ സിൻഹ എന്നും അറിയപ്പെടുന്ന ബസാവൺ സിംഗ് (മരണം 7 ഏപ്രിൽ 1989) ഇന്ത്യൻ സ്വാതന്ത്ര്യ സമര സേനാനിയും നിസ്സഹായരുടെയും വ്യവസായ തൊഴിലാളികളുടെയും കർഷകത്തൊഴിലാളികളുടെയും അവകാശങ്ങൾക്കുവേണ്ടി പ്രവർത്തിച്ച ഒരു പ്രചാരകനായിരുന്നു.
ബ്രിട്ടീഷ് ഇന്ത്യയിൽ ജയിലിൽ പതിനെട്ടര വർഷങ്ങൾ ചെലവഴിച്ച അദ്ദേഹം സ്വാതന്ത്ര്യ സമരത്തിന്റെ അനന്തരഫലമായി ജനാധിപത്യ സോഷ്യലിസത്തിനോട് അടിയുറച്ച് പ്രവർത്തിച്ചു.
അദ്ദേഹം യോഗേന്ദ്ര ശുക്ലയുമൊത്ത് , ബീഹാറിലെ കോൺഗ്രസ് സോഷ്യലിസ്റ്റ് പാർട്ടിയുടെ സ്ഥാപക അംഗമായിരുന്നു.
1909 മാർച്ച് 23 ന് ജാമൽപൂർ (ശുഭായി), ഹാജിപൂർ ഗ്രാമത്തിലെ ഒരു ദരിദ്ര ബ്രാഹ്മണ കുടുംബത്തിലാണ് ബസാവൺ ജനിച്ചത്.
ഒരു ചെറിയ കർഷക കുടുംബത്തിൽ നിന്ന് വന്ന അദ്ദേഹത്തിന് എട്ടുവയസ്സുള്ളപ്പോൾ പിതാവിനെ നഷ്ടപ്പെട്ടു.
പത്തു വയസ്സുള്ളപ്പോൾ മഹാത്മാഗാന്ധിയെ കാണാനും കേൾക്കാനും ഹാജിപൂറിലേക്ക് പോയി.
ഒരു മികച്ച വിദ്യാർത്ഥിയെന്ന നിലയിൽ, പ്രൈമറി, മിഡിൽ സ്കൂളുകളിൽ നിന്ന് സ്കോളർഷിപ്പ് നേടിയ അദ്ദേഹം പിന്നീട് ഡിഗ്വി ഹൈസ്കൂളിൽ ചേർന്നു.
പ്രായമായ ആൺകുട്ടികളെ അവരുടെ ഭക്ഷണത്തിനും താമസത്തിനുമായി അദ്ദേഹം പഠിപ്പിക്കാറുണ്ടായിരുന്നു.
അദ്ദേഹത്തിന് സ്കൂൾ ചെലവുകൾക്കായി അദ്ദേഹത്തിന്റെ അമ്മ രണ്ട് രൂപയ്ക്ക് വേണ്ടി ഓരോ മാസവും മുള വിറ്റു.
1926-ൽ സിങ് മെട്രിക്കുലേഷൻ പരീക്ഷ വിജയിച്ച അദ്ദേഹം  ജി.ബി.ബി കോളേജിൽ പഠനം തുടങ്ങി.
റെവല്യൂഷണറി
ബസാവൺ ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ ആർമി തലവൻ യോഗേന്ദ്ര ശുക്ലയുടെ ഉപദേശകനായിരുന്നു.
കഴിഞ്ഞ രണ്ട് വർഷക്കാലം സ്കൂൾ സിംഗ് വിപ്ലവകാരികളുമായി അടുത്ത ബന്ധം പുലർത്തിയിരുന്നു 1925-ൽ എച്ച്ആർഎസയിൽ ചേർന്ന ഉടൻ തന്നെ ജി എ ബി കോളേജിൽ നിന്ന് സസ്പെന്റ് ചെയ്തു.
പിന്നീട് പട്നയിലെ സദാകത്ത് ആശ്രമത്തിൽ ബീഹാർ വിദ്യാപീഠുമായി ചേർന്നു.
യുവാക്കളുടെ ഒരു ചെറിയ സംഘവുമായി അദ്ദേഹം തീവ്രമായ സൈനിക പരിശീലനം ഏറ്റെടുത്തു.
അവലംബം കൂടുതൽ വായനയ്ക്ക് The Times of India published a booklet both in English and Hindi on 30 May 1994, titled "A Tribute".
Basawon Sinha; A revolutionary patriot.
Commemorative Volume ed Rita Sinha and R. Manikaran (1999)
നസീറുദ്ധീൻ മഹ്മൂദ് ചിരാഗ് ദില്ലി
പതിനാലാം നൂറ്റാണ്ടിലെ മിസ്റ്റിക് കവിയും ചിശ്തി ത്വരീഖത്തിലെ സൂഫി സന്യാസിയുമായിരുന്നു നസീറുദ്ധീൻ മഹ്മൂദ് ചിരാഗ്-ദില്ലി  (സി. 1274–1337).
പ്രശസ്ത സൂഫി സന്യാസിയായ നിസാമുദ്ദീൻ ഔലിയയുടെ മുരീദും (ശിഷ്യനും) പിന്നീട് അദ്ദേഹത്തിന്റെ പിൻഗാമിയുമായിരുന്നു.
ദില്ലിയിൽ നിന്നുള്ള ചിസ്തി സൂഫീ ത്വരീഖിലെ അവസാനത്തെ സുപ്രധാന സൂഫിയായിരുന്നു അദ്ദേഹം.
പേർഷ്യൻ ഭാഷയിൽ "ദില്ലിയിലെ പ്രകാശമാനമായ വിളക്ക്" എന്നർത്ഥം വരുന്ന "റോഷൻ ചിരാഗ്-ദില്ലി" എന്ന പദവി അദ്ദേഹത്തിന് നൽകപ്പെട്ടു.
1274 ൽ ഉത്തർപ്രദേശിലെ അയോധ്യയിൽ ജനിച്ചു.
പശ്മിനയിൽ വ്യാപാരം നടത്തിയിരുന്ന ഡെഹ്‌ലവിയുടെ പിതാവ് ഷെയ്ഖ് യഹ്യ അൽ ഫാറൂഖിയും മുത്തച്ഛനായ ഷെയ്ഖ് യഹ്‌യ അബ്ദുൾ ലത്തീഫ് അൽ ഫാറൂഖിയും ആദ്യം വടക്കുകിഴക്കൻ ഇറാനിലെ ഖൊറാസാനിൽ നിന്ന് ലാഹോറിലേക്ക് കുടിയേറി, അതിനുശേഷം അയോധ്യയിൽ സ്ഥിരതാമസമാക്കി.
ഒൻപത് വയസ്സുള്ളപ്പോൾ പിതാവ് മരിച്ചു.
മൗലാന അബ്ദുൾ കരീം ഷെർവാനിയിൽ നിന്ന് പ്രാഥമിക വിദ്യാഭ്യാസം നേടി, പിന്നീട് മൗലാന ഇഫ്തിഖാർ ഉദ്ദീൻ ഗിലാനിയുമായി ഇത് തുടർന്നു.
നാൽപതാമത്തെ വയസ്സിൽ അദ്ദേഹം അയോദ്ധ്യയിൽ നിന്ന് ദില്ലിയിലേക്ക് പോയി, അവിടെ ഖ്വാജ നിസാമുദ്ദീൻ ഔലിയയുടെ ശിഷ്യനായി.
മരണശേഷം അദ്ദേഹത്തിന്റെ പിൻഗാമിയായിത്തീർന്നതിനാൽ   ജീവിതകാലം മുഴുവൻ അവിടെ താമസിച്ചു.
കാലക്രമേണ അദ്ദേഹം പേർഷ്യൻ ഭാഷയിൽ അറിയപ്പെടുന്ന കവിയായി.
17 റംസാൻ 757 ഹിജ്രി ( എ.ഡി 1357) 82/83 വയസ്സിൽ അദ്ദേഹം അന്തരിച്ചു.
, ദക്ഷിണ ഡൽഹിയിൽ ഇപ്പോൾ "ചിരാഗ് ദില്ലി" എന്നറിയപ്പെടുന്ന സ്ഥലത്ത് സംസ്കരിച്ചു.
അദ്ദേഹത്തിന്റെ പ്രശസ്ത ശിഷ്യന്മാരിലൊരാളായിരുന്നു ബന്ദെ നവാസ് ഗെസു ദരാസ്.
അദ്ദേഹം ദില്ലിയിലെ തിമൂറിന്റെ ആക്രമണത്തെത്തുടർന്ന് 1400 ഓടെ ദവ്ലത്താബാദിലേക്ക് താമസം മാറി, പിന്നീട് ബഹാമണി രാജാവ് ഫിറൂസ് ഷാ ബഹാമണിയുടെ ക്ഷണപ്രകാരം കർണാടകയിലെ ഗുൽബർഗയിലേക്ക് മാറി.
തന്റെ ജീവിതത്തിന്റെ തുടർന്നുള്ള 22 വർഷക്കാലം അദ്ദേഹം അവിടെ താമസിച്ചു.
തെക്കേ ഇന്ത്യയിൽ ചിസ്തി ത്വരീഖത്ത് പ്രചരിപ്പിച്ചു.
1422 നവംബറിൽ  അദ്ദേഹം അന്തരിച്ചു..
ഖ്വാജ ബന്ദെ നവാസിന്റെ ദർഗ (കബറിടം) ഇന്ന് മതസൗഹാർദ്ദത്തിന്റെ  പ്രതീകമായി  ഗുൽബർഗ നഗരത്തിൽ നിലകൊള്ളുന്നു.
മറ്റൊരു പ്രധാന ശിക്ഷണം ഉച്ച് ഷെരീഫിന്റെ മഖ്ദൂം ജഹനാൻ ജഹാംഗാഷ്ട്ട് (സയ്യിദ് ജലാലുദ്ദീൻ ഷുർഖ്പോഷ് ബുഖാരിയുടെ ചെറുമകൻ) മഖ്ദൂം ജഹാനിയൻ ജഹാംഗാഷ് 36 ഹജ്ജ് ചെയ്തിട്ടുണ്ട്.
ദില്ലിയിൽ താമസിക്കുന്നതിനിടെ നസീറുദ്ധീൻ അയോധ്യ സന്ദർശിക്കുന്നത് തുടർന്നു, അവിടെ  നിരവധി ശിഷ്യന്മാരെ ഉണ്ടാക്കി, പ്രത്യേകിച്ച്, ശൈഖ് സൈനുദ്ദീൻ അലി അവധി, ശൈഖ് ഫത്തേഹുള്ള അവധി, അല്ലാമ കമാലുദ്ദീൻ അവധി.
കമലുദ്ദീൻ അല്ലാമ അദ്ദേഹത്തിന്റെ അനന്തരവനായിരുന്നു, അദ്ദേഹത്തെ പിൻഗാമിയാക്കി.
അദ്ദേഹത്തിന്റെ പിൻഗാമികൾ അഹമ്മദാബാദിലുണ്ട്.
ദർഗ
അദ്ദേഹത്തിന്റെ മരണശേഷം, 1358 ൽ ദില്ലി സുൽത്താനായ ഫിറൂസ് ഷാ തുഗ്ലക്ക് ( 1351 - 1388) അദ്ദേഹത്തിന്റെ ഖബർ പണിതു.
പിന്നീട് ഖബറിന്റെ ഇരുവശത്തും രണ്ട് കവാടങ്ങൾ ചേർത്തു.
പതിനെട്ടാം നൂറ്റാണ്ടിന്റെ തുടക്കത്തിൽ പിൽക്കാല മുഗൾ ചക്രവർത്തിയായ ഫാറൂഖ്‌സിയാർ അവിടെ നിർമ്മിച്ച പള്ളി ശ്രദ്ധേയമാണ്.
അത് മുസ്ലീങ്ങൾക്കും അമുസ്‌ലിംകൾക്കും ഇടയിൽ  പ്രചാരത്തിലുണ്ട്.
ലോധി രാജവംശത്തിന്റെ സ്ഥാപകന്റെ ശവകുടീരമായ ബഹ്‌ലുൽ ലോദിയുടെ ടോംപ് (r.1451-89)അതിന്റെ ശ്രീകോവിലിനടുത്താണ് സ്ഥിതിചെയ്യുന്നതെന്ന് പറയപ്പെടുന്നു. 'ചിരാഗ് ദില്ലി' പ്രദേശത്ത്   1800 മുതലുള്ള ഖബർ ഇപ്പോഴും അദ്ദേഹത്തിന്റെ പേരിൽ അറിയപ്പെടുന്നു.
അത് തെക്കൻ ദില്ലിയിലെ ഗ്രേറ്റർ കൈലാഷിന്റെ   വളരെ അടുത്താണ്.
നസീറുദ്ദീൻ ഷാ ഇംഗ്ലീഷ് വിലാസം https://ml.wikipedia.org/wiki/Naseeruddin_Shah
നസീറുദ്ദീൻ ഷാ (ഉർദു: نصیر الدین شاہ ‬ , ഹിന്ദി: नसीरुद्दीन शाह), ബോളിവുഡ് ചലച്ചിത്ര ലോകത്തെ പ്രതിഭാശാലിയായ ഒരു നടനാണ് .
ഉത്തർ പ്രദേശിലുള്ള ബാരബാങ്കി ജില്ലയിൽ 1950, ജൂലൈ 20-ന് ആയിരുന്നു അദ്ദേഹത്തിന്റെ ജനനം.
വാണിജ്യ സമാന്തര സിനിമകളിൽ ഒരു പോലെ തിളങ്ങാൻ സാധിച്ചു ആദ്യകാല ജീവിതം
അജ്മേറിൽ ഉള്ള സെയിന്റ് ആൻസെൽ വിദ്യാലയത്തിലാണ് നസറുദ്ദിൻ ഷാ തന്റെ സ്കൂൾ വിദ്യാഭ്യാസം പൂർത്തിയാക്കിയത്.
പിന്നീട് അദ്ദേഹം അലിഗഡ് മുസ്ലിം യൂണിവേർസിറ്റിയിൽ നിന്ന് 1971-ൽ കലയിൽ ബിരുദം നേടി.
ഷാ, ഡെൽഹിയിലുള്ള നാഷണൽ സ്കൂൾ ഓഫ് ഡ്രാമയിലും പഠനം നടത്തിയിട്ടുണ്ട്.
അദ്ദേഹം ബോളിവുഡിൽ വ്യാണിജ്യ ചലച്ചിത്രങ്ങളിലും സമാന്തര ചലച്ചിത്രങ്ങളിലും ഒരേ പോലെ വിജയം കൊയ്തു.
ചില അന്തർദേശീയ സിനിമകളിലും അദ്ദേഹം അഭിനയിച്ചിട്ടുണ്ട്.
ദ ലീഗ് ഓഫ് എക്സ്ട്രാ ഓർഡിനറി ജെന്റിൽമെൻ (The League of Extraordinary Gentlemen) എന്ന ചലച്ചിത്രത്തിലെ ക്യാപ്റ്റൻ നെമോ എന്ന കഥാപാത്രം അവയിൽ ശ്രദ്ധിക്കപ്പെട്ട ഒന്നാണ്.
അദ്ദേഹത്തിന്റെ മുത്ത ജ്യേഷ്ഠൻ ലെഫ്റ്റ്നന്റ് ജെനറൽ സഹിറുദ്ദീൻ ഷാ ഭാരത സൈന്യത്തിൽ ഡെപ്യൂട്ടി ചീഫ് ഓഫ് ആർമി സ്റ്റാഫ് (പ്ലാനിങ്ങ് ആന്റ് സിസ്റ്റംസ്) പദവിയിൽ നിന്ന് 2008-ൽ വിരമിച്ചു.
അതിനു മുൻപ് അദ്ദേഹം ദിമാപൂരിലുള്ള മൂന്ന് റെജിമെന്റുകളെ നയിച്ചിട്ടുമുണ്ട്.
1980-ൽ പുറത്തിറങ്ങിയ ഹം പാഞ്ച് എന്ന സിനിമയോടുകൂടിയാണ് നസുറുദ്ദീൻ ഷാ ബോളിവുഡിൽ ചുവടുറപ്പിച്ചത്.
1986-ൽ പുറത്തിറങ്ങിയ കർമ്മ എന്ന സിനിമയാണ് അദ്ദേഹത്തിന്റെ ഹിറ്റാ‍യ അടുത്ത സിനിമ.
ഈ സിനിമയിൽ ദിലീപ് കുമാറിന്റെ കൂടെയാണ് അദ്ദേഹം അഭിനയിച്ചത്.
അദ്ദേഹം നായകനായി ഇജാസത് (1987), ജൽ‌വ (1988), ഹീറോ ഹീരാലാൽ (1988) എന്നീ സിനിമകൾ അതിനെ തുടർന്ന് പുറത്തിറങ്ങി.
1988-ൽ ഷാ നായകനും അദ്ദേഹത്തിന്റെ ഭാര്യ രത്ന പാഠക് നായികയും ആയി ഇൻസ്പെക്റ്റർ ഗോട്ടേ എന്ന സിനിമ പുറത്തിറങ്ങി.
പലനായൻ‌മാർ ഉള്ള സിനിമകളായ ഗുലാമി (1985), ത്രിദേവ് (1989), വിശ്വാത്മ (1992) എന്നിവയായിരുന്നു പീന്നീട് അദ്ദേഹം അഭിനയിച്ച മുഖ്യ സിനിമകൾ.1993 - ൽ പുറത്തിറങ്ങിയ പൊന്തൻമാട  എന്ന മലയാള  മലയാള  ചിത്രത്തിൽ ഷാ അവിസ്മരനീയമാക്കിയ  ശീമ തമ്പുരാൻ എന്ന കഥാപാത്രം ഏറെ പ്രകീർത്തിക്കപ്പെട്ടു.
1940- കളിലെ സാമൂഹ്യ പശ്ചാത്തലം അനാവരണം ചെയ്യുന്ന ചലച്ചിത്രത്തിന്റെ കേന്ദ്ര പ്രമേയം താഴ്ന്ന ജാതിക്കാരനായ പൊന്തൻമാടയും( മമ്മുട്ടി ) ഐറിഷ് റിപബ്ലിക്  ആർമിയെ പിന്തുണച്ചതിന്റെ പേരിൽ ഇംഗ്ലണ്ട് ഭൂമിയിൽ നിന്ന് പുറത്താക്കപ്പെട്ട നാടുവാഴിയായ ശീമ തമ്പുരാനും(ഷാ) തമ്മിലുള്ള അസ്വാഭാവിക ബന്ധമാണ്.
1994-ൽ അദ്ദേഹം മൊഹ്‌റ എന്ന സിനിമയിൽ വില്ലനായി അഭിനയിച്ചു.
ഇതായിരുന്നു അദ്ദേഹത്തിന്റെ നൂറാം ചലച്ചിത്രം.
അദ്ദേഹത്തിന്റെ സ്വപ്നമായിരുന്നു മഹാത്മാ ഗാന്ധിയുടെ റോൾ അഭിനയിക്കണമെന്നത്.
2000-ൽ കമലഹാസന്റെ ഹേ റാം എന്ന ചിത്രം ഈ ആഗ്രഹത്തിന്റെ പൂർത്തീകരണമായി.
മഹാത്മാ ഗാന്ധി വധം ഘാതകന്റെ ദൃഷ്ഠിയിൽ നിന്ന് കാണാനുള്ള ഒരു ശ്രമമായിരുന്നു ഈ സിനിമ.
പല വിദേശ സിനിമകളിലും അദ്ദേഹം പിന്നീട് അഭിനയിക്കുകയുണ്ടായി.
2001-ൽ പുറത്തിറങ്ങിയ മൺസൂൺ വെഡ്ഡിങ്ങ് എന്ന സിനിമയും 2003-ൽ ഷെയിൻ കോണറിയോടൊപ്പം അഭിനയിച്ച ദ ലീഗ് ഓഫ് എക്ടാ ഓർഡിനറി ജെന്റിൽമെൻ എന്ന സിനിമയും ആണ് അതിൽ പ്രധാനം.
ഷേക്സ്പീയറിന്റെ മക്ബെത്ത് , എന്ന സിനിമ ഉർദു/ഹിന്ദിയിൽ മക്ബൂൽ എന്ന പേരിൽ നിർമ്മിച്ചതിലും ഇദ്ദേഹം ഭാഗമായിരുന്നു.
പിന്നീട് ദ ഗ്രേറ്റ് ന്യൂ വണ്ടർഫുൾ എന്ന സിനിമയിലാണ് അദ്ദേഹം അഭിനയിച്ചത്.
2008-ൽ പുറത്തിറങ്ങിയ "ദ വെനെസ്‌ഡേ എന്ന സിനിമയാണ് അദ്ദേഹത്തിന്റെ അവസാനമായി പുറത്തിറങ്ങിയ സിനിമ.
ഷൊയേബ് മൻസൂറിന്റെ ഖുദാ കേ ലിയേ എന്ന സിനിമയിൽ അഭിനയിച്ചതോടെ അദ്ദേഹം ഒരു പാകിസ്താനി സിനിമയിലും ഭാഗമായി.
ചെറുതെങ്കിലും ശക്തമായ ഒരു കഥാപാത്രമായിരുന്നു അദ്ദേഹം ഈ സിനിമയിൽ അഭിനയിച്ചത്.
തന്റെ തിയറ്റർ ഗ്രൂപ്പിന്റെ കൂടെ ഡെൽഹി , മുംബൈ , ബാംഗ്ലൂർ , ലാഹോർ തുടങ്ങിയ പലയിടത്തും ഇദ്ദേഹം നാടകം അവതരിപ്പിച്ചിട്ടുണ്ട്.
ഇസ്മാത് ചുഗ്‌ടായും സാദത് ഹസൻ മന്റോയും എഴുതിയ നാടകങ്ങൾ ഷാ സംവിധാനം ചെയ്തിട്ടുമുണ്ട്.
2006-ൽ നിർമ്മിക്കപ്പെട്ട യൂ ഹോതാ തൊ ക്യാ ഹോത എന്ന സിനിമയാണ് അദ്ദേഹത്തിന്റെ ആദ്യ സംവിധാനസം‌രംഭം.
ഈ സിനിമയിൽ പരേശ് റാവൽ , ഇർഫാൻ ഖാൻ , അയിഷ ടാക്കിയ തുടങ്ങിയവരാണ് വേഷമിട്ടത്.
അവാർഡുകൾ വർഷം അവാർഡ് സിനിമ 1980 മികച്ച നടനുള്ള ദേശീയ അവാർഡ് സ്‌പർശ് 1980 ഫിലിംഫെയർ മികച്ച നടൻ ആക്രോഷ് 1981 ഫിലിംഫെയർ മികച്ച നടൻ ചക്റ 1983 ഫിലിംഫെയർ മികച്ച നടൻ മാസൂം 1984 വെനീസ് ഫിലിം ഫെസ്റ്റിവലിൽ മികച്ച നടനുള്ള വോൾപ്പി കപ്പ് പാർ 1985 മികച്ച നടനുള്ള ദേശീയ അവാർഡ് പാർ 1987 പദ്മശ്രീ 2000 സംഗീത് നാടക് അക്കാദമി അവാർഡ് 2000 നെഗറ്റീവ് വേഷത്തിലെ മികവിന് IIFA (ഇന്റർനാഷണൽ ഇന്ത്യൻ ഫിലിം അക്കാഡമി) അവാർഡ് സർഫറോഷ് 2003 പദ്മഭൂഷൺ 2004 ഇന്ത്യൻ സിനിമയ്ക്കുള്ള സമഗ്ര സംഭാവനയ്ക്കുള്ള അവാർഡ്.
7-ആം ഇന്റർനാഷണൽ ഫിലിം ഫെസ്റ്റിവൽ, മുംബൈ 2007 സഹനടനുള്ള ദേശീയ അവാർഡ് ഇക്‌ബാൽ 2008 സെനിത്ത് ഏഷ്യ അവാർഡ്.
ഏഷ്യൻ ഫിലിം ഫെസ്റ്റിവൽ, പൂനെ അവലംബം ↑ ↑
നസീർ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Nazir
നസീർ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
പ്രേംനസീർ കോട്ടയം നസീർ എൻ.എ. നസീർ തടിയന്റവിടെ നസീർ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
നസ്താലീക് ലിപി ഇംഗ്ലീഷ് വിലാസം https://ml.wikipedia.org/wiki/Nastaliq Calligraphy Arabic Chinese Filipino Georgian Indian Islamic Japanese Korean Mongolian Persian Tibetan Western ക സ തി A couplet versified by the Persian poet Hafez in Nastaliq, in print: (note)
حافظ شیرازی مرا عهدیست با جانان که تا جان در بدن دارم هواداران کویش را چو جان خویشتن دارم ‬ in a Naskh styled typeface:
ഫലകം:Naskh
ഇറാനിൽ രൂപംകൊണ്ട അറബി എഴുത്തു ലിപി യാണ് നസ്താലിഖ് .
കാലിഗ്രാഫി ആയും ഇതും പ്രസിദ്ധമാണ്.
പേർഷ്യൻ ഉർദുഭാഷകളിലും ഉപയോഗിക്കപ്പെട്ടതുകൊണ്ടാണ് ഉറുദു ലിപി എന്നറിയപ്പെടുന്നത്.
പേർഷ്യൻ : نستعلیق ‬ , IPA: [næsˈtæʔliːq] )
നസ്യം ഇംഗ്ലീഷ് വിലാസം https://ml.wikipedia.org/wiki/Nasyam വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ആയുർവേദവിധിപ്രകാരം മൂക്കിൽക്കൂടിയുള്ള ഔഷധപ്രയോഗമാൺ നസ്യം .
ഇത് നാവനം എന്നും അറിയപ്പെടാറുണ്ട്.
മൂക്കിൽ ഒഴിക്കപ്പെട്ട ഔഷധം ശിരസ്സിന്റെ മധ്യഭാഗത്ത് എല്ലാ സ്രോതസ്സുകളും വന്നു ചേരുന്ന സ്ഥലത്ത് എത്തി ശിരസ്സിലാകമാനവും കണ്ണ് , ചെവി , നാക്ക് , കഴുത്ത് എന്നിവയുടെ സ്രോതസ്സുകളുടെ ദ്വാരങ്ങളിലും വ്യാപിച്ച് അവിടങ്ങളിൽ പറ്റിപ്പിടിച്ച് രോഗകാരണമായിത്തീരാനിടയുള്ള ദോഷങ്ങളെ ശിരസ്സിൽ നിന്ന് വേർപെടുത്തി വായിൽക്കൂടി പുറത്തേക്കു കളയുന്നു.
ഇപ്രകാരം ചെയ്യുന്നതുകൊണ്ട് കഴുത്തിനുമുകളിൽ ഉണ്ടാകാവുന്ന മിക്ക വ്യാധികളെയും തടുക്കുന്നതിനു കഴിയും.
ശിരസ്സ്, ഇന്ദ്രിയങ്ങളുടെയും പ്രാണന്റെയും മനസ്സിന്റെയും സ്ഥാനമാകയാൽ ഉത്തമാംഗത്തിലുണ്ടാകുന്ന രോഗങ്ങളുടെ മുഖ്യചികിത്സയായി നസ്യകർമത്തെ ആയുർവേദം വിവക്ഷിക്കുന്നു.
മസ്തിഷകത്തിലേക്ക് ഔഷധങ്ങളുടെ വീര്യം എത്തിക്കുന്നതിന് ഏറ്റവും അടുപ്പവും സൗകര്യവുമുള്ള സ്വഭാവികമായ മാർഗ്ഗം നാസാരന്ധ്രമാണ് ('നാസാ ഹി ശിരസ്സോദ്വാരാ').
മസ്തിഷ്കത്തിൽനിന്നു പുറപ്പെടുന്ന അനേകം നാഡികളുടെ അഗ്രങ്ങൾ നാസാന്തർഭാഗത്ത് വ്യാപിച്ചുകിടക്കുന്നു.
തന്മൂലം മൂക്കിൽ പ്രയോഗിക്കുന്ന ഔഷധം പ്രസ്തുത തന്ത്രികളിൽക്കൂടി സ്വശക്തിയെ ഉദ്ദീപിപ്പിച്ച് പ്രവർത്തനക്ഷമമാകുന്നു.
അല്പമാത്രയിലുള്ള ഔഷധംകൊണ്ട് വളരെ വലിയഫലത്തെ ഉണ്ടാക്കാൻ കഴിയുന്നു എന്നുള്ളത് നസ്യകർമത്തിന്റെ പ്രത്യേകതയാണ്.
കർമത്തിനനുസരിച്ച് നസ്യത്തെ വിരേചനം, ബൃംഹണം, ശമനം എന്നിങ്ങനെ മൂന്നായി തിരിക്കാം.
കഫം ദോഷപ്രധാനമായി ഉണ്ടാകുന്ന രോഗങ്ങളിലാണ് വിരേചനനസ്യം സാധാരണയായി പ്രയോഗിക്കുന്നത്.
ഇത് ശ്വാസമാർഗ്ഗത്തിലും കഴുത്തിലും മറ്റുമുള്ള ദോഷങ്ങളെ സ്രവിപ്പിച്ച് പുറത്തേക്ക് കളയുന്നതുമൂലം ശിരസ്സിനും ഇന്ദ്രിയങ്ങൾക്കും ലാഘവത്തെ ഉണ്ടാക്കുന്നു.
ബൃംഹണനസ്യം ക്ഷീണം സംഭവിച്ചിരിക്കുന്ന തന്ത്രികളെ പോഷിപ്പിക്കുന്നതിനും ഉത്തേജിപ്പിക്കുന്നതിനും സഹായിക്കുന്നു.
ഓരോ രോഗത്തിന്റെയും ശമനത്തിനായി അവസ്ഥാനുസരണം ഉപയോഗിക്കുന്ന നസ്യങ്ങളെയാണ് ശമനനസ്യങ്ങൾ എന്നു വിവക്ഷിക്കുന്നത്.
സർവ സാധാരണമായി നസ്യത്തിനായി ഉപയോഗിക്കുന്നത് ഔഷധസിദ്ധമായ സ്നേഹദ്രവ്യങ്ങൾ ആണ്.
സ്നേഹദ്രവ്യങ്ങളുപയോഗിച്ചുള്ള നസ്യത്തെ മർശനസ്യമെന്നും പ്രതിമർശനസ്യമെന്നും മാത്രാഭേദമനുസരിച്ച് രണ്ടായി തിരിക്കാം.
മർശനസ്യം കൂടിയ അളവിൽ ജേഹന്മോദാദിപൂർവകർമങ്ങൾക്കുശേഷം മാത്രമേ ചെയ്യാൻ വിധിയുള്ളു.
ഇത് രോഗ ചികിത്സയ്ക്കായിട്ടാണ് പ്രധാനമായും ഉദ്ദേശിച്ചിട്ടുള്ളത്.
പ്രതിമാർഗ നസ്യത്തിന്റെ അളവ് രണ്ടു തുള്ളിയാണ്.
ഇത് എല്ലാവർക്കും എപ്പോഴും പ്രത്യേക നിഷ്കർഷ കൂടാതെ ചെയ്യാവുന്ന ഒന്നാണ്.
ആരോഗ്യസംരക്ഷണകാര്യത്തിൽ താത്പര്യമുള്ളവർ ദിനചര്യയുടെ ഭാഗമായി പ്രതിമർശനസ്യം നിത്യേന ശീലിക്കുന്നത് പല രോഗങ്ങളെയും തടഞ്ഞുനിർത്തുന്നതിനും ഇന്ദ്രിയശക്തി, ഓർമശക്തി, ബുദ്ധിശക്തി എന്നിവയെ വർധിപ്പിക്കുന്നതിനും സഹായിക്കുന്നു.
രാത്രി, പകൽ, ഭക്ഷണം, ഛർദി, പകലുറക്കം, വഴിനടക്കുക, അധ്വാനം, സ്ത്രീസംഗമം, അഭൃംഗസ്നാനം, കവിൾകൊള്ളുക, മൂത്രം ഒഴിക്കുക, കണ്ണിൽ അഞ്ജനം ചെയ്യുക, മലശോധന, പല്ലുതേപ്പ്, ഉറക്കെച്ചിരിക്കുക ഇതിന്റെയെല്ലാം അവസാനത്തിൽ രണ്ടു തുള്ളി സ്നേഹം കൊണ്ടുള്ള പ്രതിമർശം ചെയ്യണമെന്ന് ആയുർവേദം നിർദ്ദേശിക്കുന്നു.
ആദ്യത്തെ അഞ്ചുസമയത്ത് ചെയ്യുന്നതുകൊണ്ട് സ്രോതോശുദ്ധിയും പിന്നത്തെ മൂന്നു സമയത്ത് ചെയ്യുന്നതുകൊണ്ട് തളർച്ചയ്ക്ക് താത്ക്കാലിക ശമനവും അടുത്ത അഞ്ച് സമയത്തുചെയ്യുന്നത് കണ്ണിനുബലവും പല്ലുതേപ്പിന്റെ അവസാനത്തിൽ ചെയ്യുന്നത് ദന്തങ്ങൾക്ക് ഉറപ്പും ചിരിക്കുശേഷം ചെയ്യുന്നത് ചിരിമൂലം ഉണ്ടാകുന്ന വാതവൃദ്ധിയുടെ ശമനത്തിനും പ്രയോജനപ്പെടുന്നു.
മരുന്ന് അരച്ച് എടുത്ത കല്ക്കം, കഷായം, ചൂർണം, ഔഷധങ്ങളുടെ സ്വരസം, തേൻ, ഇന്ദുപ്പ്, മദ്യം, ഇല, പാൽ, മാംസരസം, പിത്തരസം, മൂത്രം, രക്തം എന്നിവകൾകൊണ്ട് രോഗാവസ്ഥയ്ക്ക് അനുസരിച്ച് നസ്യകർമം നടത്താൻ വിധിയുണ്ട്.
കല്ക്കം കൊണ്ട് ചെയ്യുന്ന നസ്യത്തിന് അവപീഡമെന്നും ചൂർണം കൊണ്ട് ചെയ്യുന്നതിനെ ധ്മാനം എന്നും പറയുന്നു.
വെള്ളം, മദ്യം, സ്നേഹദ്രവ്യങ്ങൾ എന്നിവ കഴിച്ച ഉടനെയും ഉടനെതന്നെ കഴിക്കാൻ ഉദ്ദേശിക്കുന്നവരിലും നസ്യം ചെയ്യാൻ പാടില്ല.
വിഷദ്രവ്യങ്ങൾ കഴിച്ചവരും കുളികഴിഞ്ഞ ഉടനേയുള്ളവരും ഉടൻ കുളിക്കാൻ പോകുന്നവരും മലമൂത്രാദിവേഗങ്ങൾ ഉള്ളവരിലും നസ്യം ചെയ്യാൻ പാടില്ല.
സൂതിക, രക്തമോക്ഷം ചെയ്ത് പ്രകൃതിഭോജനം നടത്തുന്നതിനുമുമ്പുള്ളവർ, വമന, വിരേചന, വസ്തി കർമങ്ങൾ ചെയ്തിരിക്കുന്നവരിലും കാനം, ശ്വാസം, പീനസം എന്നീ രോഗങ്ങളുടെ നവാവസ്ഥയിലും നസ്യം നിഷിദ്ധമാണ്.
നസ്യം ചെയ്യേണ്ട സമയം
ദോഷവ്യാധികാലം മുതലായവയെ അടിസ്ഥാനപ്പെടുത്തി നിർണയിക്കണം.
കഫവൃദ്ധിയിൽ പ്രഭാതത്തിലും പിത്തവൃദ്ധിയിൽ മധ്യാഹ്നത്തിലും വാതവൃദ്ധിയിൽ സായാഹ്നത്തിലും നസ്യം ചെയ്യുന്നതാണ് ഉത്തമം.
ശരത്, വസന്തകാലങ്ങളിൽ രാവിലെയും ഹേമന്തശിശിരങ്ങളിൽ മധ്യാഹ്നത്തിലും ഗ്രീഷ്മകാലത്ത് വൈകിട്ടും വർഷകാലത്ത് വെയിലുള്ള സമയം നോക്കിയും വേണം നസ്യകർമം ചെയ്യേണ്ടത്.
രോഗാവസ്ഥകളിൽ ഒന്നിടവിട്ട ദിവസങ്ങളിലാണ് നസ്യം ചെയ്യേണ്ടത്.
എന്നാൽ ചില പ്രത്യേക രോഗാവസ്ഥകളിൽ രാവിലെയും വൈകിട്ടും നസ്യം ചെയ്യാനും വിധിയുണ്ട്.
തുടർച്ചയായി ഏഴുദിവസത്തിൽ കൂടുതൽ ചെയ്യാൻ പാടില്ല.
ഏഴു വയസ്സിനു മുമ്പും എൺപതു വയസ്സിനുശേഷവും മർശനസ്യം ചെയ്യാൻ പാടില്ല.
പ്രതിമർശം ആകട്ടെ ജനനം മുതൽ മരണംവരെ ഏതു പ്രായത്തിലും ശീലിക്കാവുന്നതാണ്.
ശരിയായവിധം ദിർഘകാലം ശീലിക്കുന്നതുകൊണ്ട് മർശനസ്യംകൊണ്ട് മാറ്റാവുന്ന മിക്ക രോഗങ്ങളും പരിപൂർണമായി മാറ്റാൻ കഴിയും.
കൂടാതെ, ഇപ്രകാരം നിയമേന നസ്യം ശീലിക്കുന്നവരുടെ ചുമൽ, കഴുത്ത്, മുഖം തുടങ്ങിയ ഭാഗങ്ങൾ ഉയർന്ന രക്തപ്രസാദത്തോടുകൂടിയിരിക്കും.
തൊലിക്ക് മാർദവവും ഇന്ദ്രിയങ്ങൾക്ക് ദൃഢതയും പ്രദാനം ചെയ്യുകയും ചെയ്യും.
ജരാനരകളെ വൈകിപ്പിക്കാനും അതിനു കഴിയും.
നസ്യം ചെയ്യുന്നരീതി
നസ്യം ചെയ്യാൻ യോഗ്യനാണെന്ന് കണ്ടു കഴിഞ്ഞാൽ രോഗത്തിന്റെ ദോഷദൂഷ്യാവസ്ഥയും കാലവും വിശകലനം ചെയ്ത് ഏതുതരത്തിലുള്ള നസ്യമാണ് പ്രയോഗിക്കേണ്ടതെന്നും ഏതുമാത്രയിൽ ഏതു കാലത്ത് പ്രയോഗിക്കണമെന്നും നിശ്ചയിക്കണം.
തുടർന്ന് സ്നേഹസ്വേദങ്ങൾ ചെയ്ത് നസ്യം ചെയ്യാൻ പാകത്തിൽ തയ്യാറെടുപ്പിച്ചശേഷം, നേരിട്ട് കാറ്റു കടക്കാത്ത ഒരു മുറിയിൽ രോഗിയെ കയറ്റി മൂർധാവിൽ തളവും കർണപൂരണവും ചെയ്തശേഷം രോഗിയുടെ ചുമലിനുമേല്പോട്ടുള്ള ഭാഗത്ത് രോഗാനുസാരേണ നിശ്ചയിച്ച തൈലം പുരട്ടി മൃദുവായി തടവിയശേഷം വിയർപ്പിക്കണം.
ആവണക്കില, പുളിയില, കരിനൊച്ചിയില തുടങ്ങിയ വാതഹരങ്ങളായ ഇലകളോ, കുറുന്തോട്ടിവേര്, കരിംകുറിഞ്ഞിവേര് തുടങ്ങിയ ഔഷധങ്ങളോ ഇട്ട് തിളപ്പിച്ച് ഉണ്ടാകുന്ന ആവി കൊണ്ട് വിയർപ്പിക്കുന്നതാണ് ഉത്തമം.
അതിനുശേഷം കാലിന്റെ ഭാഗം അല്പം ഉയർത്തിയും തല അല്പം താഴ്ത്തിയും കയ്യും കാലും നിവർത്തിമലർന്ന് കിടക്കണം.
യഥാവിധി തയ്യാറാക്കിയ ഔഷധം ശരിയായമാത്രയിൽ രണ്ടു ഗോകർണത്തിലായി എടുത്ത് ഓരോ മൂക്കിലും ധാരമുറിയാതെ ഒഴിക്കണം.
അതിനുശേഷം രോഗിയോട് ഔഷധം ശക്തിയായി മേല്പോട്ട് വലിച്ചുകയറ്റാൻ ആവശ്യപ്പെടുന്നു.
വലിച്ചുകയറ്റാൻ വൈഷമ്യമുള്ള രോഗികളിലും ചൂർണം നസ്യം ചെയ്യുമ്പോഴും പരിചാരകൻ തന്നെ ഔഷധം ഊതിക്കയറ്റേണ്ടതാണ്.
ഇതിനുശേഷം നെറ്റി, മൂക്കിനുചുറ്റുമുള്ള പ്രദേശങ്ങൾ, ചെവികൾ, ഉള്ളംകൈകൾ, ഉള്ളംകാലുകൾ എന്നിവ സുഖമാംവിധം തലോടി ഉത്തേജിപ്പിക്കേണ്ടതാണ്.
കാർക്കിച്ച് തുപ്പുവാൻ തോന്നിത്തുടങ്ങിയാൽ ഇടതുവലതു ഭാഗങ്ങളിലേക്ക് തിരിഞ്ഞ് പ്രത്യേകപാത്രത്തിൽ തുപ്പുവാൻ നിർദ്ദേശിക്കണം.
തുപ്പാനുള്ള കഫം ഏതാണ്ട് അവസാനിച്ചാൽ തൊണ്ടയിലും വായിലും ബാക്കിയുള്ള കഫം മാറ്റി ശുദ്ധിവരുത്തുന്നു.
രോഗാനുസാരേണയുള്ള ധൂമപാനവും (പുകവലി) ചൂടുവെള്ളംകൊണ്ടുള്ള കബളവും (കവിൾകൊൾക) ചെയ്യണം.
നസ്യം ചെയ്യുന്നവർ മുഖം കഴുകുന്നതിനും മറ്റും ചൂടുവെള്ളം ഉപയോഗിക്കണം.
വിശപ്പുവന്നാൽ ലഘുവായ ആഹാരം കഴിക്കാം.
അധികമായി ദ്രവരൂപത്തിലുള്ള ആഹാരം കഴിക്കരുത്.
നസ്യം ചെയ്തത് ശരിയായ മാത്രയിലാണോ എന്നു നിശ്ചയിക്കുവാൻ ചില ലക്ഷണങ്ങൾ സഹായിക്കുന്നു.
സ്നേഹം കൊണ്ടുള്ള നസ്യം ചെയ്ത് സ്നിഗ്ധത വന്നിട്ടുണ്ടെങ്കിൽ ശ്വാസത്തിന്റെ ഗതാഗതത്തിനു തടസ്സിമല്ലാതെയാകും, കണ്ണിനു ചിമ്മുവാനും മിഴിക്കുവാനും വൈഷമ്യം ഉണ്ടാവില്ല, ഇന്ദ്രിയങ്ങൾക്ക് വിഷയഗ്രഹണശക്തി കൂടും.
എന്നാൽ നസ്യം മതിയാവാതിരുന്നാൽ കണ്ണുകൾക്ക് സ്തബ്ധത, മൂക്കിലും വായിലും വരൾച്ച, ശിരസ്സ് ശൂന്യമായി തോന്നുക എന്നിവ ലക്ഷണങ്ങൾ.
നസ്യമധികമായാൽ തലയ്ക്കു കനം, ചൊറി, വായിൽ വെള്ളം വരിക, അരുചി, പീനസം മുതലായ ഉപദ്രവങ്ങളുണ്ടാകും.
(ഡോ. ആർ. ശങ്കരൻകുട്ടി) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നസ്യം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നസീർ സംക്രാന്തി
മലയാള സിനിമയിലും മലയാളം ടെലിവിഷൻ പരിപാടികളിലും അഭിനയിക്കുന്ന നടനാണ് നസീർ സംക്രാന്തി .
മഴവിൽ മനോരമയിലെ ജനപ്രിയ പരിപാടിയായ തട്ടീം മുട്ടീമിലെ നർമ്മ അഭിനയത്തിലൂടെ അദ്ദേഹം പ്രശസ്തനായി.
മികച്ച ഹാസ്യനടനുള്ള കേരള സ്റ്റേറ്റ് ടെലിവിഷൻ അവാർഡ് രണ്ടുതവണ നേടിയിട്ടുള്ള നസീർ , ദി പ്രീസ്റ്റ് , സ്വർണ്ണ കടുവ , കപ്പേള തുടങ്ങിയ നിരവധി മലയാള ചലച്ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തിട്ടുണ്ട്.
ഫിലിമോഗ്രഫി Key ഇതുവരെ റിലീസ് ചെയ്യാത്ത സിനിമകളെ സൂചിപ്പിക്കുന്നു ശ്രദ്ധിക്കപ്പെടാത്ത പക്ഷം എല്ലാ സിനിമകളും മലയാളത്തിലാണ് .
തലക്കെട്ട് റോൾ കുറിപ്പുകൾ 2001 സുന്ദര പുരുഷൻ കോമ്പൌണ്ടർ 2007 ചങ്ങാതിപ്പൂച്ച പടക്ക തൊഴിലാളി 2012 മാസ്റ്റേഴ്സ് സേവകൻ.
2014 വില്ലാളി വീരൻ മന്നാർ മത്തായി സ്പീക്കിംഗ് 2 നാടക ബുക്കിംഗ് സെന്ററിലെ ഉദ്യോഗസ്ഥൻ 2015 ചന്ദ്രേട്ടൻ എവിടെയാ ഓട്ടോ ഡ്രൈവർ അമർ അക്ബർ ആന്റണി സാബുവിന്റെ സുഹൃത്ത് ഉട്ടോപിയായിലെ രാജാവ് അപകടകാരിയായ ദാസപ്പൻ അച്ചാ ദിൻ ഓട്ടോ ഡ്രൈവർ 2016 സ്വർണ കടുവ ബ്രോക്കർ വെൽകം ടു സെൻട്രൽ ജയിൽ ഭാസ്കരൻ പാ വാ ജൂനിയർ പുരോഹിതൻ ജെയിംസ് ആലീസ് കെ. ടി. അന്നന്റെ പേഴ്സണൽ അസിസ്റ്റന്റ് ചിന്ന ദാദാ പാപ്പേട്ടൻ ലീല ക്ഷേത്രത്തിൽ മനുഷ്യൻ ശ്യാം റൊമാനോവ് ദേവസ്സിയുടെ സഹായി 2017 ആന അലറലോടലറൽ കുഞ്ചി പോക്കർ ബഷീറിൻറെ പ്രേമലേഖനം ഫുക്രി പഞ്ചായത്ത് അംഗം കാറ്റ് 2018 ഓട്ടോർഷ ഭ്രാന്തനായ മനുഷ്യൻ.